আহট
আহট হল একটি ভারতীয় জনপ্রিয় রোমাঞ্চকর গল্পের ভৌতিক টেলিভিশন ধারাবাহিক যেটি সনি এন্টারটেনমেন্ট টেলিভিশন এবং সনি এন্টারটেনমেন্ট টেলিভিশন এশিয়াতে প্রচারিত হয়। সিরিজটি ১৯৯৫ সালের ৫ অক্টোবর থেকে সপ্তাহে ৫ দিন প্রচার হত। ২৫ নভেম্বর ২০১০ সালের আহটের শেষ পর্বটি প্রচারিত হয়। প্রথম মৌসুমের আহট প্রতি বৃহষ্পতিবার ভারতীয় সময় রাত ১০টায় প্রচারিত হত যেটি পরবর্তীতে প্রতি শুক্রবার রাত ১০:৩০ মিনিটে প্রচারিত হয়। এটির দ্বিতীয় মৌসুম প্রচারিত হয়েছিল ১৯শে নভেম্বর ২০০৪ সালে প্রতি শুক্রবার রাত ৯টায়, পরবর্তীতে ৯,৩০ মিনিটে প্রচারিত হয়। তৃতীয় মৌসুম প্রচারিত হয়েছিল ১৩ জানুয়ারি ২০০৭ সালে প্রতি শনিবার রাত ১০টায়। চতুর্থ মৌসুমটি প্রচারিত হয়েছিল ১৩ নভেম্বর ২০০৯ সালে প্রতি শুক্রবার এবং শনিবার রাত ১১টার সময়। ৫ম এবং শেষ মৌসুমটি প্রচারিত হয়েছিল ২৮ জুন ২০১০ সালে প্রতি সোমবার থেকে মঙ্গলবার ১০:৩০ মিনিটে যেটি পরবর্তীতে রাত ১১টার সময় প্রচারিত হয়। সারা বিশ্ব জুড়ে," আহট" ইতিবাচক সমালোচনামূলক সমাদর পেয়েছে এবং তুমুল জনপ্রিয়তা লাভ করেছে।
সম্প্রতি "আহট" ভারতীয় বাংলা ভাষার টেলিভিশন চ্যানেল সনি আটে বাংলায় ডাবিং করে প্রচারিত হচ্ছে। এটি প্রতি সপ্তাহের শনি ও রবিবার সকাল ১০টা থেকে টানা ৪ ঘন্টা এবং রাত ৯টা থেকেও টানা ৪ ঘন্টা সম্প্রচারিত হচ্ছে।প্রতিটি গল্পের জন্য ভিন্ন তারকা নেয়া হয়েছে। কখনও কখনও কিছু পর্বের অভিনয়ের মানুষ এক হলেও তারা অন্য পর্বের প্রদর্শিত হতে পারে।
আহট এর সর্বপ্রথম পর্ব ৫ অক্টোবর ১৯৯৫ সালে প্রদর্শিত হয়। এটি প্রচারিত হত বৃহ্স্পতিবার ভারতীয় সময় রাত ১০টায়। পরবর্তীতে এটি প্রতি শুক্রবার রাত ১০:৩০ মিনিটে প্রচারিত হয়। এই মৌসুমটি ধরন হয় আধা ঘন্টার মত সময়ের জন্য। এর গল্পগুলো ভয়াবহ এবং থ্রিলার উপর ভিত্তি করে করা হয়েছে। পর্বগুলো হত্যা রহস্য বিষয়ক গল্প নিয়ে তৈরী করা হয়েছিল। ভারতীয় চলচ্চিত্রের অনেক অভিনেতা ও অভিনেত্রী এর পর্বগুলোতে অভিনয় করেছেন, যেমন: শিবাজী সাতাম, ওমপুরি, মন্দিরা বেদী, আশুতোষ রানা এবং আর অনেক তারকার সমন্বয়। ২০০১ সালে আহটে পুনরার নামকরণ করে "আহট: দাহশাত কে ৬ সাল" রাখা হয়। আহট এর প্রথম সিরিজ ২০০১ সালে শেষ হয়। ২৫০ পর্বের অধিক পর্ব নিয়ে আহট এর প্রথম সিরিজ শেষ হয়।
প্রথম মৌসুমের ২৫০ পর্বের অধিক পর্ব প্রচারের সফল সমাপ্তির পর "আহট ২" ১৯ নভেম্বর ২০০৪ সালে প্রচারিত হয় প্রতি শুক্রবার ভারতীয় সময় রাত ৯ টায়। পরবর্তীতে মার্চ ২০০৫ সাল থেকে ৯:৩০ মিনিটে প্রচারিত হয়। এই মৌসুমের পর্বের ধরন ঠিক মৌসুম ১ মত একই ধরনের, দ্বিতীয় মৌসুমের প্রথম পর্ব ছিল ১৩ মাইল। ঊর্মিলা মাতোন্ডকর আহটের একটি বিশেষ পর্বে অতিথী চরিত্রে অভিনয় করেন "দাশহাত পর্ব-১" এবং "দাশহাত পর্ব-২" ২০ মে এবং ২৭ মে ২০০৫ সালে। তিনি তার বলিউডের অভিনীত ছবি নায়না এর প্রমোট এর জন্য উক্ত পর্বের অংশগ্রহণ করেন এই মৌসুমটি ২৮টি পর্বে নিয়ে ১০ জুন ২০০৫ সালে শেষ হয়।
দ্বিতীয় মৌসুমের ২৫০ অধিক পর্বের সফলভাবে সমাপ্তির পর তৃতীয় মৌসুমে "আহট: দাস্তাক কি তিসরী দাস্তাক " শিরোনামে শুরু হয়। যেটির প্রচার সময় শুরু হয়েছিল ১৩ জানুয়ারি ২০০৭ সালে প্রতি শনিবার ভারতীয় সময় রাত ১০ টায়। পর্বটি আরও চমকপ্রদভাবে উপস্থাপন করার লক্ষ্যে আধা ঘন্টা থেকে ১ ঘন্টায় করা হয। কিন্তু প্রতিটি গল্প একটি একক পর্বের মধ্যে করে সাজানো হয় যেটি প্রতি শনিবার প্রচারিত হত। মৌসুমের প্রথম পর্বটি ছিল "রূহ" বা আত্মা। তৃতীয় মৌসুমটি ২০০৭ সালের মে-জুন মাসে শেষ হয় যেখানে ছিল মোট ২১ পর্বের সমন্বয়।
আহটের চতুর্থ মৌসুমের নাম দেওয়া হয় "আহট: অল নিউ সিরিজ", যেটি প্রচারিত হত ১৩ নভেম্বর ২০০৯ সাল থেকে প্রতি শুক্রবার এবং শনিবার ভারতীয় সময় রাত ১১টার সময়। পর্বটিতে "হার্শ", "যামিনী" এবং "রাঘব" তিনটি চরিত্র যোগ করা হয়। মৌসুমের প্রথম পর্বটি ছিল "খাজান মেল" যেটি ১৩ই নভেম্বর ২০০৯ সালে প্রচারিত হয়। আহটের চতুর্থ মৌসুমটি ২৬ জুন ২০১০ সালে শেষ হয়। এই সিরিজে মোট ৩৩টি গল্পের সমন্বয়ে ৬৬ পর্বে সাজান হয়।
মৌসুম ৫ শুরু হয় ২৮ জুন ২০১০ থেকে ভারতীয় সময় ১০:৩০ মিনিটে। এই মৌসুমে প্রতি সোমবার থেকে বৃহষ্পতিবার ভারতীয় সময় ১০:৩০ মিনিটে প্রচারিত হত সপ্তাহে ৪ দিন। মৌসুমটির শুরু হয় "শয়তানী আয়না" পর্বের মাধ্যেমে। এটি ২৫ নভেম্বর ২০১০ টিআরপি জনপ্রিয়তা হারিয়ে শেষ করতে হয়।